CELEX: 62009CN0049
Language: lv
Date: 2009-02-02 00:00:00
Title: Lieta C-49/09: Prasība, kas celta 2009. gada 2. februārī – Eiropas Kopienu Komisija/Polijas Republika

1.5.2009   
            
            
               LV
            
            
               Eiropas Savienības Oficiālais Vēstnesis
            
            
               C 102/11
            
         Prasība, kas celta 2009. gada 2. februārī – Eiropas Kopienu Komisija/Polijas Republika
   (Lieta C-49/09)
   2009/C 102/15
   Tiesvedības valoda – poļu
   
      Lietas dalībnieki
   
   
      Prasītāja: Eiropas Kopienu Komisija (pārstāvji – D. Triantafyllou un K. Herrmann)
   
      Atbildētāja: Polijas Republika
   
      Prasītājas prasījumi:
   
   
               —
            
            
               atzīt, ka saskaņā ar 2004. gada 11. marta Likuma par preču un pakalpojumu nodokli 41. panta 2. punktu saistībā ar šī likuma III pielikuma 45. un 47. pozīciju zīdaiņu apģērba un zīdaiņu apģērba piederumu, kā arī bērnu apavu piegādēm, importam un iegādei Kopienas iekšienē piemērojot samazinātu 7 % pievienotās vērtības nodokļa likmi, Polijas Republika nav izpildījusi Padomes 2006. gada 28. novembra Direktīvas 2006/112/EK par kopējo pievienotās vērtības nodokļa sistēmu (1) 98. panta saistībā ar tās III pielikumu prasības;
            
         
               —
            
            
               piespriest Polijas Republikai atlīdzināt tiesāšanās izdevumus.
            
         
      Pamati un galvenie argumenti
   
   Komisija uzskata, ka samazinātas 7 % pievienotās vērtības nodokļa likmes piemērošana zīdaiņu apģērba un zīdaiņu apģērba piederumu, kā arī bērnu apavu piegādēm, importam un iegādei Kopienas iekšienē saskaņā ar 2004. gada 11. marta Likuma par preču un pakalpojumu nodokli 41. panta 2. punktu saistībā ar šī likuma III pielikuma 45. un 47. pozīciju ir pretrunā Direktīvas 2006/112 98. pantam. Šādas samazinātās likmes piemērošana minētajām precēm neesot ietverta izņēmumos, kas Polijas Republikai noteikti Akta par Polijas Republikas pievienošanās nosacījumiem Eiropas Savienībai XII pielikuma 9. nodaļas (“Nodokļu politika”) 1. punkta a) un b) apakšpunktā un Direktīvas 2006/112 128. pantā.
   
      (1)  OV L 347, 11.12.2006., 1. lpp.